મ્યુનિ. ઇજનેર ખાતાનાં સૂત્રોના જણાવ્યા અનુસાર, શેઢી કેનાલમાં પાણી છોડવાનું બંધ કરી દેવાયું છે, પરંતુ રાસ્કા તરફની કેનાલ નીચાણમાં હોવાથી હજુ કેનાલમાં ૧.૮૧ મીટર જેટલુ પાણી વહી રહ્યું છે. તેના કારણે ૨૦૦ એમએલડીની ક્ષમતા ધરાવતાં રાસ્કા વોટર ટ્રીટમેન્ટ પ્લાન્ટમાં પાણીની આવક ઘટી છે અને સોમવારે ફકત ૧૩૭ એમએલડી જેટલુ જ પાણી ટ્રીટ થઇ શક્યું હોવાનું જાણવા મળ્યું છે. તેના કારણે દક્ષિણનાં તમામ તથા પૂર્વ અને મધ્ય ઝોનનાં કેટલાક પમ્પિંગ સ્ટેશનોમાં પાણી પૂરવઠો ઘટી જતાં બોરવેલ ચાલુ કરી પાણીનો પૂરવઠો પહોંચાડવાનો પ્રયાસ કરાયો છે.